সাত সকালে আচমকা বেশ বড় মাপের দুর্ঘটনা। তাও আবার খাস কলকাতার বুকে। নিয়ন্ত্রণ হারিয়ে ডিভাইডারে ধাক্কা মারল একটি যাত্রীবাহী বাস। ঘটনাটি ঘটে ধর্মতলার কাছে লিন্ডসে স্ট্রিটে।
 ওয়েব ডেস্ক : সাত সকালে আচমকা বেশ বড় মাপের দুর্ঘটনা। তাও আবার খাস কলকাতার বুকে। নিয়ন্ত্রণ হারিয়ে ডিভাইডারে ধাক্কা মারল একটি যাত্রীবাহী বাস। ঘটনাটি ঘটে ধর্মতলার কাছে লিন্ডসে স্ট্রিটে। ধাক্কা মেরে ডিভাইডারে উঠে যায় বাসটি। দুর্ঘটনার ফলে গুরুতর আহত হন বাস চালক। তবে যাত্রীদের কারোর তেমন কোনও গুরুতর আঘাত লাগেনি। দুর্ঘটনার জেরে ওই জায়গায় বেশকিছু সময়ের জন্য যানজট তৈরি হয়। যদিও ট্রাফিক পুলিসের সক্রিয়তায় কিছুক্ষণের মধ্যেই অবশ্য পরিস্থিতি স্বাভাবিক হয়ে যায়। আহত বাসচালক এই মুহূর্তে চিকিত্সাধীন। তবে আশঙ্কার কিছু নেই বলে জানিয়েছেন চিকিত্সকরা।